**LISTA**

**abrevierilor utilizate în cadrul documentului**

AMAT - Echipa consultativă pentru gestionarea munițiilor din cadrul UNODA

ASP - Agenția Servicii Publice

CA - muniție convențională

CEPOL - Agenția Uniunii Europene pentru instruirea forțelor de ordine

DCI – Direcția cooperare externă a MAI

DPDOSPCC – Direcția politici în domeniul ordinii și securității publice, combaterii criminalității a MAI

EMPACT - Platforma Europeană Multidisciplinară Împotriva Amenințărilor Criminale

FRONTEX - Agenția Europeană de Frontieră și a Coastei de Gardă

IGP – Inspectoratul General al Poliției

IGPF - Inspectoratul General al Poliției de Frontieră

INST - Inspectoratul Național de Supraveghere Tehnică

MA - Ministerul Apărării

MAE - Ministerul Afacerilor Externe

MAI – Ministerul Afacerilor Interne

MDED - Ministerul Dezvoltării Economice și Digitalizării

MEC - Ministerul Educației și Cercetării

MF - Ministerul Finanțelor

MIDR - Ministerul Infrastructurii și Dezvoltării Regionale

MJ - Ministerul Justiției

MStM – Marele Stat Major al Armatei Naționale

ONU – Organizația Națiunilor Unite

OSCE - Organizația pentru Securitate și Cooperare în Europa

SALW – arme de calibru mic şi armament ușor

SEESAC - Biroului de control pentru Europa de Sud-Est asupra armelor de calibru mic și a armamentului ușor

SELEC - Centrul European de Sud-Est pentru organele de aplicare a legii

SIS - Serviciul de Informații și Securitate

SPCSB - [Serviciul Prevenirea si Combaterea Spălării Banilor](https://www.spcsb.gov.md/)

SV - Serviciul Vamal

UNDP - Programul Națiunilor Unite pentru Dezvoltare

UNODA - Oficiul ONU pentru afaceri de dezarmare

Aprobat

prin Hotărârea Guvernului nr. \_\_\_\_\_\_\_

**PROGRAMUL**

**național privind controlul armelor de calibru mic şi armamentului ușor**

**pentru anii 2026-2030**

**(Programul SALW)**

1. **INTRODUCERE**

Programul național privind controlul armelor de calibru mic şi armamentului ușor pentru anii 2026-2030 (în continuare – *Programul SALW*)este un document de politici publice care are scopul de a asigura pe termen mediu instituirea în Republica Moldova a unui control cuprinzător asupra armelor de calibru mic, armamentului ușor, munițiilor acestora și materialelor explozive, reieșind din specificul național și regional, precum și, respectând standardele internaționale.

Programul SALW formulează viziunea Guvernului Republicii Moldova privind controlul armelor, munițiilor și explozivilor și prezintă îndrumări generale pentru instituțiile statului responsabile de realizarea măsurilor din Planul de acțiuni privind implementarea Programului SALW în perioada anilor 2026-2030.

Republica Moldova se angajează să promoveze stabilitatea și siguranța publică nu numai pe teritoriul său, ci și să contribuie semnificativ la siguranța regională și internațională, colaborarea internațională în privința controlului și combaterii traficului ilegal de arme de calibru mic, armament ușor și explozivi, rămânând o prioritate-cheie pentru Guvern.

Controlul asupra circulației armelor de calibru mic și armamentului ușor în Republica Moldova este reglementat de un șir de acte normative și anume:

* Constituția Republicii Moldova[[1]](#footnote-1);
* Legea nr. 130/2012 privind regimul armelor şi al muniţiilor cu destinaţie civilă[[2]](#footnote-2);
* Legea nr. 224/2005 pentru aderarea Republicii Moldova la Protocolul împotriva fabricării şi traficului ilegal de arme de foc, piese şi componente ale acestora, precum şi de muniţii, adițional la Convenția Națiunilor Unite împotriva criminalităţii transnaționale organizate[[3]](#footnote-3);
* Legea nr. 105/2015 pentru ratificarea Tratatului privind comerțul cu arme[[4]](#footnote-4);
* Legea nr. 213/2024 privind controlul comerțului cu mărfuri strategice[[5]](#footnote-5);
* Legea nr. 67/2024 privind regimul explozivilor de uz civil[[6]](#footnote-6);
* Hotărârea Guvernului nr. 293/2014 pentru aprobarea Regulamentului cu privire la regimul armelor şi al muniţiilor cu destinaţie civilă[[7]](#footnote-7);
* Hotărârea Guvernului nr. 1447/2016 cu privire la Comisia de stat pentru evaluarea, bonificarea şi rebutarea armelor[[8]](#footnote-8);
* Hotărârea Guvernului nr. 210/2018 cu privire la crearea Comisiei naţionale pentru  
  monitorizarea circulației armelor de calibru mic şi a armamentului uşor[[9]](#footnote-9);
* Hotărârea Guvernului nr. 609/2018 cu privire la aprobarea Conceptului Sistemului informațional automatizat „Registrul de stat al armelor”[[10]](#footnote-10);

Hotărârea Guvernului nr. 416/2021 pentru aprobarea Regulamentului privind modul de ținere a Registrului de stat al armelor, format de Sistemul informațional automatizat „Registrul de stat al armelor”[[11]](#footnote-11);

Hotărârea Guvernului nr. 24/2025 cu privire la Sistemul naţional de control al comerțului cu mărfuri strategice în Republica Moldova[[12]](#footnote-12).

Programul SALW este aliniat la Obiectivele de Dezvoltare Durabilă (în continuare – *ODD*) și va contribui la realizarea țintelor naționale pentru dezvoltarea durabilă stabilite conform Cadrului național de monitorizare a implementării Agendei de Dezvoltare Durabilă 2030, aprobată prin Hotărârea Guvernului nr. 953/2022[[13]](#footnote-13), cum ar fi:

* 16.1. Reducerea continuă și dinamică a tuturor formelor de violență, în special a violenței în familie și a violenței sexuale;
* 16.4. Reducerea semnificativă a fluxurilor ilicite financiare, consolidarea recuperării și returnării bunurilor ilicite, combaterea tuturor formelor de crimă organizată și traficului de armament.

De asemenea, Programul SALW asigură transpunerea mai multor obiective strategice trasate în documentele de politici publice și în documentele de planificare, cum ar fi Strategia națională de dezvoltare ,,Moldova Europeană 2030”[[14]](#footnote-14) (în continuare – *SND ,,Moldova Europeană 2030”*), aprobată prin Legea nr. 315/2022, care oferă o viziune pe termen lung, centrată pe nevoile cetățeanului și racordată la obiectivele de dezvoltare durabilă care fac parte din Agenda 2030 a Organizației Națiunilor Unite (în continuare – *Agenda 2030*).

Potrivit obiectivului 16.4 din obiectivele de dezvoltare durabilă prevăzute în Agenda 2030, statele lumii, printre care și Republica Moldova, s-au angajat ca până în anul 2030, să reducă semnificativ fluxurile financiare și de arme ilicite, să-și consolideze eforturile la recuperarea și restituirea bunurilor sustrase, precum și în combaterea tuturor formelor de criminalitate organizată.

Astfel, documentul propus va contribui la implementarea SND „Moldova Europeană 2030”, în special a obiectivului strategic 9. *Promovarea unei societăți pașnice și sigure* și a direcției de politici și intervenții prioritare nr. 5.29. *Politici și management de securitate și ordine publică*, în conformitate cu acțiunile:

6) Sporirea gradului de siguranță a tuturor persoanelor aflate pe teritoriul Republicii Moldova, indiferent de vârstă, gen, etnie sau religie. Promovarea unor campanii educaționale în vederea reducerii consumului de alcool, de substanțe stupefiante și psihotrope în rândul copiilor și adolescenților (O3.1–O3.3, O4.3, O9.1);

7) Eficientizarea acțiunilor de combatere a criminalității și de protecție a victimelor, inclusiv eliminarea violenței, neglijării, exploatării și traficării copiilor și a femeilor, prin înlăturarea lacunelor din cadrul legal cu privire la incriminarea, sancționarea, prevenirea şi combaterea faptelor ce prejudiciază sau pun în pericol viața și sănătatea persoanei, a violenței în familie și prin dezvoltarea serviciilor sociale pentru victimele infracțiunilor (O3.1–O3.3, O4.3, O6.1, O9.1, O9.2);

17) Revizuirea mecanismului privind accesul la arme, în sensul restricționării acestuia și stabilirea unei proceduri riguroase de monitorizare, marcare și control al armelor din circuitul civil (O9.1–O9.3).

De asemenea, Programul va integra și indicatorii de monitorizare și evaluare ai SND „Moldova Europeană 2030”, și anume:

- numărul de victime ale omorului intenționat la 100 de mii de populație;

- percepția populației privind siguranța.

Nu în ultimul rând, acțiunile planificate în prezentul program, vor contribui la atingerea Obiectivului general nr. 2.3 din Strategia de dezvoltare a domeniului afacerilor interne pentru anii 2022-2030, aprobată prin Hotărârea Guvernului nr. 658/2022[[15]](#footnote-15), care prevede „*Revizuirea mecanismului cu privire la accesul la arme din perspectiva restricționării și stabilirea unor proceduri riguroase de monitorizare, marcare și control asupra armelor din circuitul civil*”.

Subsidiar, în cadrul implementării Programului național SALW se va asigura respectarea principiilor fundamentale, și anume:

*Principiul respectării drepturilor omului și libertăților fundamentale* – toate acțiunile de reglementare, control, marcare sau distrugere a armelor se desfășoară în strictă conformitate cu Constituția, tratatele internaționale la care Republica Moldova este parte, precum și cu respectarea standardelor europene;

*Principiul* *asigurării incluziunii sociale și egalității de gen* – asigurarea participării active și echilibrate a femeilor și bărbaților, precum și a reprezentanților grupurilor social vulnerabile în toate etapele programului – de la elaborare, implementare și monitorizare, până la evaluarea impactului politicilor de control SALW;

*Principiul* *asigurării durabilității și sustenabilității* – presupune că măsurile privind evidența, marcarea, trasabilitatea, distrugerea stocurilor și prevenirea traficului ilicit necesită a fi susținute prin investiții în formare profesională, infrastructură, tehnologii moderne și mecanisme clare de cooperare interinstituțională;

*Principiul* *asigurării transparenței, publicității, trasabilității și accesibilității* – toate acțiunile prevăzute în cadrul Programului SALW, inclusiv cele legate de import, export, deținere, marcarea, evidența, transferul sau distrugerea armelor vor fi desfășurate într-un mod deschis, clar documentat și accesibil publicului, cu respectarea normelor privind protecția datelor personale și a securității informației;

*Principiul* *asigurării integrității și prevenirii corupției* – prevederea mecanismelor clare de integritate instituțională, proceduri standardizate și verificabile, precum și responsabilități delimitate între autoritățile implicate;

*Principiul* *asigurării securității și siguranței* – adoptarea și menținerea unor măsuri clare și coerente care să prevină accesul neautorizat la arme și muniții, să reducă incidentele violente și să sporească siguranța publică, atât la nivel individual, cât și comunitar.

Poziția geografică a Republicii Moldova prezintă o importanță majoră în asigurarea stabilității și a păcii pe continentul european, iar împreună cu statele Uniunii Europene, capabilitățile de apărare a țării, de diverse amenințări, va crește semnificativ.

Prin participarea Republicii Moldova la Consiliul Justiție și Afaceri Interne, alături de decidenții europeni în domeniul afacerilor interne, Republicii Moldova i-a fost recunoscut rolul de producător de securitate pentru spațiul european, formând împreună cu statele-membre ale Uniunii Europene, o centură de securitate fortificată la frontiera cu o țară, care se află în război.

În acest sens, Programul SALW urmărește executarea angajamentului asumat de Republica Moldova prin Programul de Asociere pentru anii 2021-2027 dintre Uniunea Europeană și Republica Moldova, de consolidare a capacităților legislative, strategice și operaționale la nivel național privind prevenirea, detectarea și combaterea fabricării, transferului și circulației ilicite de arme de calibru mic și armament ușor.

Totodată, prin semnarea Acordului de Asociere dintre Republica Moldova și Uniunea Europeană, ratificat prin Legea nr. 112/2014[[16]](#footnote-16), Republica Moldova și-a asumat un șir de priorități ce vizează armele de calibru mic și armamentul ușor, precum și controlul exporturilor de arme convenționale, cum ar fi:

(1) recunoașterea că fabricarea, transferul și circulația ilicită de arme de calibru mic și armament ușor (SALW), inclusiv muniția aferentă, precum și acumularea în exces a acestora, gestionarea lor ineficientă, stocurile securizate în mod necorespunzător și răspândirea necontrolată a acestor arme, care reprezintă în continuare o amenințare gravă la adresa păcii și securității internaționale;

(2) respectarea și executarea pe deplin a obligațiilor ce-i revin, privind combaterea comerțului ilicit cu SALW, inclusiv cu muniția aferentă, în temeiul acordurilor internaționale în vigoare și ale rezoluțiilor Consiliului de Securitate al ONU, precum și angajamentelor cei revin în cadrul altor instrumente internaționale aplicabile în acest domeniu, inclusiv Programul de acțiune al ONU pentru prevenirea, combaterea și eradicarea comerțului ilicit cu SALW sub toate aspectele sale;

(3) cooperarea și asigurarea coordonării, complementarității și sinergiei eforturilor depuse pentru a combate comerțul ilicit cu SALW, inclusiv cu muniția aferentă și distrugerea stocurilor excesive la nivel global, regional, subregional și național;

(4) continuarea cooperării în domeniul controlului exporturilor de arme convenționale, ținând seama de Poziția comună 2008/944/PESC a Consiliului din 8 decembrie 2008 de definire a normelor comune care reglementează controlul exporturilor de tehnologie și echipament militar, precum și

(5) instituirea unui dialog politic periodic, care să însoțească și să consolideze angajamentele asumate supra.

Integrarea europeană reprezintă un obiectiv strategic al politicii externe și interne a Republicii Moldova, menit să asigure crearea pe plan intern a unui sistem de securitate, stabilitate și prosperitate, guvernat de valorile democratice și respectul față de drepturile omului și libertățile fundamentale. Drept urmare, eforturile Republicii Moldova au fost și sunt orientate spre implementarea cu responsabilitate a angajamentelor asumate pe plan extern în raport cu Uniunea Europeană, precum este Acordul de Asociere.

În baza Raportului de țară pentru anul 2024 privind Republica Moldova al Comisiei Europene[[17]](#footnote-17), care însoțește documentul „Comunicarea din 2024 privind politica de extindere a UE” (nr. SWD (2024) 698 din 30.10.2024), Comisia Europeană a recomandat Republicii Moldova ca în anul 2025:

- să continue consolidarea luptei împotriva criminalității organizate, inclusiv prin cooperarea cu statele membre ale UE și cu instituțiile și agențiile UE, precum Frontex și Europol, Agenția Uniunii Europene pentru Formare în Materie de Aplicare a Legii (CEPOL), Eurojust, Agenția Uniunii Europene privind Drogurile (EUDA) și cooperarea în cadrul Platformei multidisciplinare europene împotriva amenințărilor infracționale (EMPACT) și Centrului de sprijin UE-Moldova pentru securitatea internă și gestionarea frontierelor;

- să continue să intensifice și să îmbunătățească schimbul de date prin canalul SIENA și colectarea, analiza și partajarea aferentă a datelor, între servicii, sprijinită prin utilizarea productivă a instrumentelor de schimb de informații;

- să operaționalizeze Punctului central național privind armele și să instituie un sistem de alertă rapidă în domeniul drogurilor;

- să își alinieze în continuare legislația privind armele la acquis-ul UE;

- să își sporească în continuare capacitățile de depistare, prevenire și urmărire penală a formelor grave de criminalitate organizată, cu un accent special pe traficul de persoane, droguri, criminalitatea informatică, spălarea banilor și arme.

Totodată, Comisia Europeană a constatat că, deși Republica Moldova este parte la Tratatul privind comerțul cu arme, nu dispune de o strategie națională separată pentru armele de calibru mic și armamentul ușor (SALW).

De menționat că, în contextul războiului de agresiune al Federației Ruse asupra Ucrainei, Republica Moldova s-a confruntat cu un val neașteptat de refugiați. Riscul trecerii ilegale a frontierei Republicii Moldova de către persoanele care nu pot emigra legal din Ucraina, conform Legii marțiale, rămâne a fi unul ridicat.

În acest context, se atestată și o vulnerabilitate sporită privind criminalitatea transfrontalieră din partea lumii interlope. Totodată, se conturează și amplificarea unor asemenea fenomene infracționale, cum ar fi traficul ilicit de arme, muniții și substanțe explozive, organizarea migrației ilegale etc.

De menționat că, amenințările transfrontaliere și modurile de operare ale infractorilor evoluează permanent, infracționalitatea dezvoltându-se atât în mediul fizic, cât și online, manifestându-se în cele mai diverse feluri.

În acest sens, nu trebuie omise nici dezvoltările în domeniul tehnologic, care sunt preluate rapid și aplicate de infractori în activitățile lor criminale.

În atare condiții, cooperarea cu organizațiile și instituțiile internaționale angajate în lupta cu criminalitatea, reprezintă un factor esențial în asigurarea faptului că Republica Moldova este capabilă să prevină și combată, în limitele frontierelor sale, traficul ilicit cu arme de foc, arme de calibru mic şi armament ușor, componentele esențiale ale acestora, precum și cu muniții aferente, reprezentând astfel, un pilon de bază în eforturile Uniunii Europene de a asigura un mediu de trai sigur în Europa.

În cadrul elaborării Programului SALW, au fost implicați reprezentanți din cadrul Ministerului Afacerilor Interne, Ministerului Apărării, Ministerului Justiției, Ministerului Finanțelor (Serviciului Vamal), Serviciului de Informații și Securitate și experți din cadrul Biroului de control pentru Europa de Sud-Est asupra armelor de calibru mic și a armamentului ușor (SEESAC).

**II. ANALIZA SITUAȚIEI**

**2.1. Scurt istoric**

Actele normative de bază care reglementează circuitul legal și controlul asupra armelor de uz civil în Republica Moldova sunt Legea nr. 130/2012 privind regimul armelor şi al muniţiilor cu destinaţie civilă (în vigoare din 26.10.2013) și Hotărârea Guvernului nr. 293/2014 pentru aprobarea Regulamentului cu privire la regimul armelor şi al muniţiilor cu destinaţie civilă.

Legea nr. 130/2012 stabileşte categoriile de arme şi de muniţii cu destinaţie civilă, precum şi condiţiile în care procurarea, înstrăinarea, deţinerea, portul, folosirea acestor arme și muniții, precum şi operaţiunile cu ele, sunt permise persoanelor fizice și juridice pe teritoriul Republicii Moldova, dar și condițiile pe care trebuie să le întrunească spațiile de depozitare, păstrare, de comercializare și de reparare a armelor şi a muniţiilor.

Hotărârea Guvernului nr. 293/2014 are drept scop asigurarea aplicării uniforme a prevederilor Legii nr. 130/2012 și descrie amănunțit procedurile care sunt necesare a fi urmate de către persoanele care intenționează să procure arme, condiţiile de păstrare, transportare şi de asigurare a securităţii armelor letale şi neletale supuse autorizării, precum şi a muniţiilor aferente, procedura marcării de trasabilitate a armelor, acordarea și retragerea atestatului de colecționar și alte proceduri.

De menționat că, de-a lungul anilor, Legea nr. 130/2012 a suferit numeroase modificări, în legătură cu dezvoltarea proceselor tehnologice din domeniul armelor, precum și în legătură cu necesitatea ajustării treptate a prevederilor acesteia la prevederile Directivei (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme.

Ultimele modificări operate la Hotărârea Guvernului nr. 293/2014 s-au referit la procedurile de acordare, vizare și retragere a atestatului de colecționar, a fost descrisă procedura și specificațiile tehnice pentru aplicarea marcajului de trasabilitate pe armele de foc și componentele esențiale ale acestora, iar modificările la Hotărârea Guvernului nr. 1447/2016 s-au axat pe îmbunătățirea descrierii procedurilor efectuate de către Comisia de stat pentru evaluarea, bonificarea și rebutarea armelor, fiind aprobat Regulamentul și cu privire la atestarea evaluatorilor în domeniul armelor.

În același timp, prin Hotărârea Guvernului nr. 609/2018 și Hotărârea Guvernului   
nr. 416/2021, au fost aprobate Conceptul Sistemului informațional automatizat „Registrul de stat al armelor” și Regulamentul privind ținerea acestui registru. Aceste acte normative contribuie la asigurarea unui control strict și urmăririi armelor, componentelor esențiale și munițiilor pe teritoriul Republicii Moldova, inclusiv și în cazul transferului sau transportării acestora peste hotarele țării.

De menționat că, cadrul normativ actual al Republicii Moldova cu referire la circulația armelor și munițiilor de uz civil nu corespunde integral Directivei (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme.

În acest context, în cadrul exercițiului de screening bilateral, Republica Moldova și-a luat angajamentul de a depune eforturile necesare în vederea transpunerii integrale a acquis-ului comunitar din domeniul armelor, prin amendarea Legii nr. 130/2012 privind regimul armelor şi al muniţiilor cu destinaţie civilă, precum și a Hotărârii Guvernului nr. 293/2014.

**2.2. Analiza situațională**

Republica Moldova, deja mai bine de trei ani se află la graniță cu un război la scară largă, provocat de Federația Rusă împotriva poporului ucrainean.

Contextul geopolitic nefavorabil și amplasarea Republicii Moldova în vecinătatea unui stat măcinat de război, creează premise pentru dezvoltarea traficului ilicit de arme de foc, componente esențiale, muniții sau explozibili, în special al traficului de arme mici, a armamentului ușor și explozibililor, utilizate în operațiunile militare din Ucraina.

Acest risc influențează mult asupra sentimentului de securitate al cetățenilor din Republica Moldova, în special, datorită multiplelor cazuri înregistrate de survolare neautorizată a spațiului aerian național de drone și rachete rusești, unele dintre care chiar au și căzut pe teritoriul Republicii Moldova.

Realizând un studiu detaliat al situației din domeniul circuitului armelor[[18]](#footnote-18), s-a constatat că, la sfârșitul anului 2024, la evidența Poliției se aflau 64719 (a.p. 61436) persoane fizice, care dețineau în posesie 81598 arme, dintre care: 28977 arme cu țeavă ghintuită, 44593 arme cu țeava lisă și 8028 arme neletale.

Potrivit datelor din Sistemul informațional automatizat „Registrul de stat al armelor”, între anii 2021-2023, numărul posesorilor de arme cât și al armelor deținute a fost într-o ușoară descreștere, iar începând cu 2023 – este în creștere (Fig. 1).

Fig. 1

Cu referință la tipurile de arme deținute de către cetățeni, s-a constatat că, în circuitul legal civil mai mult de o jumătatea din arme sunt din categoria celor cu țeavă lisă, urmate de armele ghintuite, după care urmează și armele neletale.

Sondajele efectuate de Institutul de Politici Publice în anul 2024 au identificat că, cetățenii Republicii Moldova fiind condiționați de războiului din Ucraina, percep nevoia de a se apăra și a se simți în siguranță în propria casă, pe stradă și în alte locuri publice, fapt care i-a determinat să procure arme[[19]](#footnote-19).

Îndrăznim să presupunem că, cetățenii Republicii Moldova deținând una sau mai multe arme ar putea contribui la asigurarea securității personale, a membrilor familiei și la protecția bunurilor pe care le au în proprietate.

De asemenea, acest lucru ar putea contribui și la prevenirea comiterii de infracțiuni, în special al celor îndreptate împotriva drepturilor patrimoniale ori, din altă perspectivă, ar putea contribui la creșterea numărului de infracțiuni și incidente cu folosirea /aplicarea armelor de foc.

Fig. 2

Tabelul din Figura 3 reprezintă numărul de arme deținute raportat la 100 locuitori în Republica Moldova, în comparație cu state din Uniunea Europeană.

Fig. 3

Însă, contrar celor expuse, numărul infracțiunilor comise cu aplicarea sau folosirea armei de foc a crescut cu +27,6% în anul 2024, comparativ cu anul 2023, fiind înregistrate 74 (a.p. 58) cazuri, dinte care, 26 cazuri comise cu arme deținute legal (a.p. 25), 48 cazuri comise cu arme deținute ilegal (a.p. 33).

Cu referire la incidentele înregistrate de Poliție cu aplicarea sau folosirea armelor, s-a constatat că, în anul 2024 au fost înregistrate 159 (a. 2023-165) cazuri, dintre care 69 cazuri cu arme aflate în circuitul legal (a. 2023-75), iar 90 cazuri (a. 2023-80) cu arme aflate în circuitul ilegal.

|  |  |  |  |  |  |  |
| --- | --- | --- | --- | --- | --- | --- |
|  | | **2020** | **2021** | **2022** | **2023** | **2024** |
| **Infracțiuni comise cu aplicarea și folosirea armei, TOTAL:** | | **66** | **83** | **66** | **58** | **74** |
| comise cu arme, dintre care aflate în: | circuit legal | 29 | 30 | 27 | 25 | 26 |
| circuit ilegal | 37 | 53 | 39 | 33 | 48 |
| **Incidente comise cu aplicarea și folosirea armei TOTAL** | | **213** | **172** | **190** | **165** | **159** |
| comise cu arme, dintre care aflate în: | circuit legal | 82 | 75 | 88 | 75 | 69 |
| circuit ilegal | 131 | 97 | 102 | 80 | 90 |

Fig. 4

Datele statistice (Fig. 4), denotă că, crimele comise cu aplicarea sau folosirea armelor deținute ilegal, precum și incidentele cu armele de foc înregistrate de Poliție, au prevalat în ultimii cinci ani față de infracțiunile comise și incidentele înregistrate cu armele aflate legal în circuitul civil.

În contextul dat, apare necesitatea consolidării eforturilor statului pe acest palier, în vederea identificării și ridicării armelor deținute ilegal, cu ulterioara lor distrugere, pentru asigurarea unui mediu cât mai sigur pentru populație.

Fig. 5

În același timp, îngrijorător este faptul folosirii armelor la comiterea infracțiunilor care atentează la viața și sănătatea persoanei, la proprietate, la ordinea și securitatea publică (Fig. 5).

Se constată că actele h*uliganism* constituie cele mai răspândite infracțiuni în Republica Moldova, comise cu arma de foc (a.2023-16, a.2024-25). Mai mult, jumătate din aceste infracțiuni au fost comise cu aplicarea armelor de foc deținute ilegal.

Nu mai puțin alarmant este și faptul că, potrivit datelor statistice ale Inspectoratului General al Poliției, pe parcursul anului 2024, în Republica Moldova au fost înregistrate 138 infracțiuni legate de păstrarea, procurarea sau fabricarea ilegală a armelor de foc, infracțiune prevăzută de art. 290 Cod penal. Analiza datelor disponibile denotă un trend stabil al acestui fenomen (Fig. 6), iar în primele 4 luni ale anului curent deja au fost înregistrate 72 de astfel de infracțiuni.

În același timp, potrivit informațiilor deținute de Inspectoratul General al Poliției de Frontieră din subordinea Ministerului Afacerilor Interne, în perioada anilor 2022-mai 2025, la punctele de trecere a frontierei de stat a Republicii Moldova au fost înregistrate 316 cazuri privind incidentele cu arme, părți componente și muniții, urmare a documentării cărora au fost intentate 133 cauze penale în baza art. 290 Cod penal (2022-19, 2023-42, 2024-50, mai 2025-22).

Totodată, de către polițiștii de frontieră au fost depistate și ridicate circa 3100 cartușe de diferit calibru pentru diverse tipuri de armă, peste 110000 bile de plumb și metal, precum și 99 balonașe cu CO₂.

Având în vedere că, în cadrul controalelor călătorilor, realizate în realizate în punctele de traversare a frontierei de stat a Republicii Moldova cu Ucraina, nu întotdeauna pot fi depistate arme, părți componente sau muniții ce pot fi transportate ilegal în țara noastră, riscul de aflare în circuitul ilicit a unui număr mare de arme și muniții este iminent, fapt care poate influența direct gradul de siguranță în societate.

Fig. 6

Potrivit informației deținute în Sistemul informaţional automatizat „*Registrul informației criminalistice și criminologice*”, un șir de alte infracțiuni au fost comise cu utilizarea armelor, cum ar fi: vătămarea intenționată medie a integrității corporale sau a sănătăţii, răpirea unei persoane, violul, escrocheria, ameninţarea sau violența săvârșită asupra unei persoane cu funcţie de răspundere sau a unei persoane care îşi îndeplinește datoria obștească ș.a.

Conform datelor aceluiași sistem[[20]](#footnote-20), se constată că, peste 7 mii de arme sunt înregistrate ca sustrase și pierdute, dintre care peste 3 mii de arme din regiunea transnistreană, regiune necontrolată de autoritățile constituționale ale Republicii Moldova, inclusiv peste 1700 de pistoale mitralieră.

De menționat că, în anul 2024 Poliția a documentat 5209 contravenții privind comiterea diverselor încălcări ce țin de nerespectarea prevederilor Legii nr. 130/2012 privind regimul armelor și munițiilor cu destinație civilă, majoritatea cazurilor datorându-se iresponsabilității posesorilor de arme privind respectarea regulilor de păstrare, port, transport a armelor de foc.

Legea nr. 130/2012 descrie amănunțit procedura de import a armelor și munițiilor, potrivit căreia, armurierii licenţiaţi în domeniul importului şi al comercializării armelor şi a muniţiilor au dreptul să importe arme letale şi neletale, precum şi muniţii în baza permiselor de procurare şi a permiselor de transport al armelor.

Făcând referire la importurile de arme și părți componente, se constată că, în perioada ultimilor 5 ani, în Republica Moldova au fost importate mai multe unități de arme din diverse țări, informație care este reflectată în Fig. 7.

|  |  |  |  |
| --- | --- | --- | --- |
| **Categoria de arme** | **Perioada** | **Importul** | **Statul de import** |
| Revolvere  și pistoale automată | 2020 | 648 unități | Cehia, Slovacia, Federația Rusă, Ucraina |
| 2021 | 1 747 unități | Cehia, Slovacia, Austria, Italia, Ungaria, Slovenia |
| 2022 | 312 unități | Slovacia, Ucraina, Austria, Cehia |
| 2023 | 3 342 unități | Polonia, Slovacia, Cehia, Austria |
| 2024 | 730 unități | Slovacia, Cehia, Ungaria, Italia, România |
| Puști și carabine | 2020 | 2 217 unități | Turcia, Federația Rusă, Italia, Cehia, SUA |
| 2021 | 1 111 unități | Turcia, Federația Rusă, Italia, Cehia |
| 2022 | 881 unități | Italia, Cehia, Austria, Turcia |
| 2023 | 791 unități | Italia, Turcia, Cehia, Polonia, România |
| 2024 | 4 084 unități | Cehia, Turcia, Ucraina, Italia, Germania |
| Piese și accesorii pentru arme | 2020 | 153 kg | Cehia, Turcia, SUA, Slovacia, Italia |
| 2021 | 215 kg | Federația Rusă, Ucraina, Italia, Regatul Unit, România |
| 2022 | 179 kg | Estonia, Slovenia, Italia, SUA, Germania, Turcia |
| 2023 | 360 kg | Germania, Turcia, Cehia, Slovenia, Slovacia |
| 2024 | 2 437 kg | SUA, Cehia, Turcia, Italia, Bulgaria |

Fig. 7

În contextul verificării respectării condițiilor de păstrare a armelor, pe parcursul anului 2024 au fost efectuate 61641 (a.2023-52273) verificări privind respectarea condițiilor de păstrare a armelor, dintre care: 61517 (a.2023-51710) la persoanele fizice și 124 (a.2023-563) la persoanele juridice, fiind ridicate în total 5276 arme și muniții (Fig. 8).

După cum se poate observa, numărul anual al armelor ridicate de organele de drept rămâne a fi stabil, la fel ca și numărul încălcărilor admise în ceea ce privește regulile de păstrare și deținere a armelor de foc din posesie.

|  |  |  |  |  |  |  |
| --- | --- | --- | --- | --- | --- | --- |
| **Arme/muniții ridicate total:** | | **2020** | **2021** | **2022** | **2023** | **2024** |
| **1658** | **1886** | **2161** | **2093** | **3 183** |
| **Din ele:** | Pentru încălcarea regulilor de deținere | 279 | 421 | 1516 | 291 | 292 |
| Deținute ilegal | 368 | 286 | 234 | 343 | 354 |
| Predate benevol | 153 | 147 | 97 | 57 | 132 |
| Transmise la Comisia de stat pentru evaluarea, bonificarea și rebutarea armelor | 858 | 1032 | 314 | 1402 | 2405 |

Fig. 8

Făcând referire la materialele și substanțele explozive, momentan, în Republica Moldova activează patru agenți economici licențiați în domeniul producerii, importului, exportului, reexportului, comercializării, depozitării materialelor explozive și/sau efectuarea lucrărilor cu explozibil de uz civil.

Doi dintre cei patru agenți economici licențiați în domeniul de referință, nu desfășoară operațiuni cu materiale explozive.

Cu toate acestea, materialele explozive depozitate și păstrate necorespunzător reprezintă un risc sporit de explozii, care pot cauza nu doar daune materiale, ci și pierderi de vieți omenești.

Republica Moldova, fiind un stat mic după suprafața geografică, nu are o industrie foarte dezvoltată în domeniul mineritului, din care fapt, producători de materiale și substanțe explozive nu sunt înregistrați sau licențiați în țară, la fel, nu sunt înregistrați nici agenți economici care ar desfășura activitatea de producție a materialelor și articolelor pirotehnice. Agenții economici activi în acest domeniu efectuează exclusiv, lucrări de dinamitare în cariere de piatră, folosind explozivi de uz civil, care este importat din statele producătoare, numărul importurilor însă, fiind relativ mic (Fig. 9).

|  |  |  |  |
| --- | --- | --- | --- |
| **Anul** | **Numărul loturilor importate** | **Materiale explozive (kg)** | **Dispozitive de inițiere** |
| **2020** | 4 | 39000 | 180000 m |
| **2021** | 2 | 25640 | 7830 bucăți |
| **2022** | 4 | 35330 | 125000 m |
| **2023** | 3 | 31080 | 100000 m |
| **2024** | 1 | 4200 | 36820 bucăți |

Fig. 9

La acest capitol, se menționează că, la începutul anului 2025, în Aeroportul Internațional Chișinău, într-o trimitere poștală (jucărie), a fost depistat un obiect exploziv, care, urmare preluării de către geniști, nu a dus la cauzarea careva prejudicii pasagerilor sau infrastructurii aeroportuare.

Situația în cauză a determinat înăsprirea verificărilor coletelor, care sunt trimise din/în Republica Moldova prin intermediul zborurilor cargo, în vederea prevenirii unor asemenea cazuri.

Este esențial ca Guvernul Republicii Moldova să adopte un document de politică publică clară, sustenabilă și finanțată corespunzător privind controlul armelor mici și armamentului ușor.

În caz contrar, situația existentă poate evolua în mod foarte negativ și poate conduce la:

- accidente grave și pericole pentru populația civilă - munițiile învechite, păstrate în condiții nesigure, pot exploda accidental, punând în pericol viața civililor din proximitate și generând pagube majore;

- sustragerea de arme și muniții - depozitele neprotejate corespunzător, indiferența posesorilor de arme de foc de uz civil, precum și lipsa supravegherii continue și a controlului riguros asupra inventarului pot conduce la sustrageri de armament sau muniție, de arme de foc de la domiciliul posesorilor acestor arme de foc, alimentând piața neagră sau grupările criminale;

- creșterea traficului ilicit și a infracționalității armate - în lipsa unei trasabilități eficiente și a controalelor riguroase asupra armelor aflate în circulație legală, Republica Moldova riscă să devină o rută de tranzit sau sursă de arme ilegale, cu efecte directe asupra securității naționale și regionale;

- scăderea imaginii internaționale a Republicii Moldova - nerespectarea angajamentelor internaționale privind controlul SALW (de ex. cu UE, OSCE, ONU) poate duce la pierderea încrederii donatorilor și a partenerilor de dezvoltare, afectând sprijinul pentru securitatea statului și a populației;

- întârzierea modernizării și profesionalizării sectorului de apărare - fără politici coerente, resursele umane și tehnice vor fi în continuare canalizate pentru gestionarea riscurilor vechi (depozite neconforme), în loc să fie orientate spre echipamente moderne și siguranță operațională.

Implementarea Programului național SALW va cuprinde și componenta de „lecții învățate”, prin valorificarea bunelor practici adoptate de alte state în domeniul reducerii traficului ilicit de arme de calibru mic și armament ușor, a componentelor esențiale și a munițiilor.

Nu mai puțin importat este și schimbul de experiență internațională cu țările din Balcanii de Vest, care prin eforturi consolidate și targhetate pe domeniu, continuă activitățile în vederea retragerii a unui număr cât mai mare de arme, componente esențiale și muniții din circuitul ilicit.

**2.3. Realizări**

Republica Moldova are o colaborare excelentă cu o multitudine de organisme internaționale, în vederea prevenirii și combaterii criminalității organizate, a traficului ilicit de arme și muniții, precum și pentru consolidarea capacităților instituțiilor statului de a interveni în situații de risc sporit, în ceea ce privește circulația ilicită a armelor de foc.

Printre aceste organisme internaționale putem enumera: Programul Națiunilor Unite pentru Dezvoltare (UNDP), Oficiul ONU pentru afaceri de dezarmare (UNODA), Organizația pentru Securitate și Cooperare în Europa (OSCE), Interpol, Europol, Biroului de control pentru Europa de Sud-Est asupra armelor de calibru mic și a armamentului ușor (SEESAC), Agenția Uniunii Europene pentru instruirea forțelor de ordine (CEPOL), Centrul European de Sud-Est pentru organele de aplicare a legii (SELEC), Agenția Europeană de Frontieră și a Coastei de Gardă (FRONTEX), Platforma Europeană Multidisciplinară Împotriva Amenințărilor Criminale (EMPACT) și altele.

La etapa actuală, Inspectoratul General al Poliției este beneficiar în cadrul a 6 proiecte:

1. **Proiectul „EU4Security Moldova”**, *cu un buget de 5.500.000 EUR*, lansat în anul 2024, implementat de CEPOL pentru o perioadă de 36 luni, destinat să răspundă nevoilor identificate în programul sectorial al Ministerului Afacerilor Interne (MAI) din Moldova pentru educație, integritate și digitalizare. Proiectul prevede furnizarea de fonduri pentru dotarea poliției moldovenești cu tehnologie de ultimă generație pentru a-și îmbunătăți capacitățile de combatere a criminalității cibernetice și a traficului de arme de foc.

Unul din componentele proiectului este consolidarea capacităților punctului național focal arme de foc, pentru care sunt alocate resurse financiare, inclusiv și posibilitatea de dezvoltare a noilor funcționalități ale Sistemului informațional automatizat „Registrul de stat al armelor”.

1. **Proiectul regional SEESAC** **privind armele de calibru mic și armele ușoare** (SALW) **în Balcanii de Vest** (prelungit până în anul 2027), *cu un buget de 4 000000 EUR,* orientat pe componenta arme de foc.
2. **Proiectul „FOCAL SF2”** (*1.788.285,65 EURO, din care Inspectoratul General al Poliției va primi o finanțare de 166.248,04 EURO*) este în conformitate cu apelul și cu obiectivele Comisiei Europene din Planul de acțiune al UE 2020-2025 privind traficul de arme de foc. În perioada de implementare (martie 2025-ianuarie 2028) proiectul își propune să abordeze provocarea actuală a situației punctelor focale naționale pentru arme de foc și conformitatea acesteia cu legislația și standardele existente.

Obiectivul proiectului este de a continua eforturile în combaterea criminalității organizate legate de armele de foc ușoare, prin stabilirea și consolidarea Punctelor Naționale Focale privind Armele de Foc (NFFPs), inclusiv în țări terțe și prin îmbunătățirea schimbului de informații, a bazei de date privind confiscările și a cooperării internaționale.

1. **Proiectul „CEASEFIRE” –** „Tehnologii avansate de inteligență artificială versatilă și puncte focale naționale intersectoriale complet operaționale pentru combaterea traficului ilegal de arme de foc”, în cadrul Programului Comisiei Europene „Horizont Europe 2021-2027”, (cu un beget de *4 999 808,75 EUR contribuția UE pentru IGP – 35.562,50 EUR*) care se finalizează în septembrie 2025.

Proiectul dezvoltă o abordare inovatoare și multidisciplinară, de înaltă tehnologie pentru creșterea/extinderea semnificativă a capacităților operaționale ale agențiilor de aplicare a legii din UE în lupta lor de a detecta, analiza și urmări ilegalitatea transfrontalieră, inclusiv și desfășurarea de activități legate de traficul ilicit de arme de foc.

1. **Proiectul de cooperare regională în domeniul aplicării legii pentru Ucraina, Moldova și țările vecine** **I-FORCE** (*cu un buget de 7,500,000 EUR*) lansat în 2024, pentru o perioadă de 40 luni, care prevede, inclusiv, consolidarea capacităților și a asistenței tehnice pentru Moldova și Ucraina în domenii privind traficul de arme de foc, prin asigurarea schimbului de informații, acces la baza de date i-Arms, etc.
2. **Proiectul „Sprijin pentru agențiile de aplicare a legii din Moldova ca răspuns la provocările de securitate din regiune”** (proiect cu 3 componente ILP, SALW și K9), în perioada 01.12.2022-30.11.2025, cu un buget total de 3,260,763 EUR, destinate Poliției naționale și Poliției de frontieră, implementat de OSCE.

În cadrul proiectului, a fost elaborat un raport privind necesarul de instruire și echipamente necesare pentru consolidarea capacităților de detectare a traficului, în special a traficului de arme de foc, muniții și explozivi, atât pentru Inspectoratul General al Poliției, cât și pentru Inspectoratul General al Poliției de Frontieră.

1. **Proiectul „Răspunsul consolidat al autorităților naționale din Republica Moldova pentru prevenirea și combaterea traficului ilicit de arme”,** susținut de Oficiului Națiunilor Unite pentru Droguri și Criminalitate (UNODC), prin Programul său global pentru arme de foc.

Scopul Proiectului l-a constituit crearea și consolidarea unui sistem național eficient de gestionare a armelor de foc și munițiilor, care să permită identificarea, urmărirea și neutralizarea tuturor canalelor de trafic ilicit, reducând, astfel, riscul ca aceste arme să ajungă în mâinile grupurilor infracționale organizate și teroriste.

De menționat că, actualmente se lucrează la implementarea unui nou proiect cu denumirea  *,,****Consolidarea capacităților Republicii Moldova de combatere a traficului ilicit de arme de foc în cadrul Mecanismului de revizuire UNTOC****”,* cu o durată de 12 luni, având drept scop, sporirea capacităților autorităților de aplicare a legii din Republica Moldova în contracararea traficului de arme cu foc și modificarea cadrului legal actual pentru a corespunde cerințelor Protocolului ONU privind armele de foc.

Astfel, începând cu anul 2022, în contextul războiului din Ucraina, cooperarea cu organizațiile internaționale din domeniu, s-a concentrat mai mult pe prevenirea traficului ilicit de arme și pe creșterea capacității de trasabilitate, securizare a stocurilor și coordonare interinstituțională, în vederea menținerii unui control strict în ceea ce privește circulația armelor și munițiilor.

**Analiza SWOT privind circulația armelor de uz civil în Republica Moldova**

|  |  |
| --- | --- |
| **Puncte forte** | **Puncte slabe** |
| - Cooperare activă cu OSCE, SEESAC, CEPOL, FRONTEX și alte structuri regionale;  - Mecanisme de autorizare, înregistrare și trasabilitate funcționale;   * Instituirea Comisiei SALW cu competențe în monitorizarea și coordonarea activităților din cadrul Programului național SALW. | - Capacități limitate de control și supraveghere în zone rurale și de frontieră;  - Lipsa unui sistem complet digitalizat și interoperabil de urmărire a armelor;  - Resurse umane și logistice insuficiente;  - Capacități limitate a laboratorului balistic în cercetarea armelor de foc ilegale și de efectuare a tragerilor experimentale a armelor din circuitul civil, dar și aplicare a marcajului de trasabilitate. |
| **Oportunități** | **Amenințări** |
| * Acces la fonduri europene și sprijin tehnic prin proiecte susținute de UNDP, OSCE, SEESAC, CEPOL, FRONTEX și alte organizații; * Îmbunătățirea cooperării interinstituționale și a sistemelor informaționale; * Posibilitatea modernizării cadrului normativ din domeniul circulației armelor, pe baza bunelor practici regionale; * Posibilități de formare continuă a angajaților din structurile subordonate MAI, Ministerului Apărării, Serviciului Vamal cu suportul OSCE, CEPOL, FRONTEX. | * Risc crescut de trafic ilegal de arme dinspre zona de conflict din Ucraina; * Lipsa unui control asupra regiunii transnistrene;  - Birocratizare excesivă a proceselor; * Dificultăți în accesarea surselor financiare externe. |

În cele din urmă, concluzionăm că Republica Moldova dispune de un cadru legal coerent privind circulația armelor de uz civil, însă este necesară consolidarea capacităților de aplicare, mai ales în contextul amenințărilor regionale.

Războiul din Ucraina amplifică riscul traficului ilegal de arme, motiv pentru care sunt esențiale măsuri consolidate în vederea:

* întăririi supravegherii frontierelor de stat ale Republicii Moldova;
* digitalizarea completă a registrelor;
* fortificarea capacităților de urmărire și examinare a armelor ilegale;
* extinderea cooperării regionale și internaționale.

**III. OBIECTIVE**

Republica Moldova se află deja de mai bine de trei ani la granițele unui război de agresiune a Federației Ruse asupra Ucrainei. Aceasta constituie un segment de graniță comună de circa 450 km (fără regiunea transnistreană), care trebuie consolidat, în vederea minimalizării riscurilor de pătrundere în țară a armelor, componentelor esențiale și a munițiilor care provin de la acțiunile de luptă din țara vecină.

În acest scop, Republica Moldova cu suportul partenerilor de dezvoltare, urmărește să-și consolideze eforturile în vederea prevenirii și combaterii traficului ilicit de arme de foc, componente esențiale și muniții.

Astfel, **Obiectivul general al Programului național pe domeniul SALW** va corespunde cu Obiectivul general nr. 8 al Strategiei de dezvoltare a domeniului afacerilor interne pentru anii 2022-2030 (Strategie care este în proces de modificare) și anume „P*roceduri riguroase de monitorizare marcare și control asupra armelor de calibru mic și al armamentului ușor”*.

Corespunzător, în vederea atingerii Obiectivului general stabilit, Programul național SALW își propune 5 obiective specifice, care vor contribui la implementarea cu succes a activităților planificate în domeniul de referință.

**Obiectivul specific nr. 1.** Consolidarea cadrului normativ național în vederea îmbunătățirii evidenței și controlului circulației armelor, munițiilor și explozivilor, inclusiv și din perspectiva preocupărilor ce țin de gen și vârstă, în politicile de control al armelor

**Obiectivul specific nr. 2.** Consolidarea capacităților instituțiilor statului în domeniul controlului și urmăririi armelor, munițiilor și substanțelor explozive

**Obiectivul specific nr. 3.** Sporirea acțiunilor de mediatizare bazate pe principiul *Problem Oriented Policy*, pentru sensibilizarea societății civile privind predarea benevolă a armelor din posesie ilegală

**Obiectivul specific nr. 4.** Asigurarea condițiilor optime de depozitare și păstrare a armelor și munițiilor până în 2030

**Obiectivul specific nr. 5.** Consolidarea cooperării între autoritățile naționale și cele internaționale, în vederea combaterii traficului, fabricării și deținerii ilicite de armament, muniții și substanțe explozive.

**IV. INDICATORI DE MONITORIZARE**

|  |  |  |  |  |  |
| --- | --- | --- | --- | --- | --- |
| **Obiectivul specific** | **Indicatorii de rezultat al politicii publice** | **Valoarea de referință anul 2024** | **Valoarea de referință intermediară**  **(2028)** | **Ținta ce urmează a fi atinsă în anul 2030** | **Furnizorul**  **de date** |
| **Obiectivul specific nr. 1** Consolidarea cadrului normativ național în vederea îmbunătățirii evidenței și controlului circulației armelor, munițiilor și explozivilor, inclusiv și din perspectiva preocupărilor ce țin de gen și vârstă, în politicile de control al armelor | Cel puțin 3 acte normative actualizate | 0 | 2 | 3 | MAI  MJ  MDED  MIDR  MAE  MF (SV)  MA  MEC  SIS  ASP  SPCSB  INST |
| **Obiectivul specific nr. 2** Consolidarea capacităților instituțiilor statului în domeniul controlului și urmăririi armelor, munițiilor și substanțelor explozive | Cel puțin 3 module ale SIA „Registrul de stat al armelor” dezvoltate | 0 | 1 | 3 | MAI |
| Cel puțin câte o instruire în domeniul de referință, anual | 0 | 2 | 5 | MAI  MA  MF (SV)  ASP |
| Număr de infracțiuni comise cu aplicarea armei | 70 | 67 | 64 | MAI  MF (SV)  MA |
| Număr de incidente comise cu folosirea armei | 175 | 168 | 160 | MAI  MF (SV)  MA |
| **Obiectivul specific nr. 3** Sporirea acțiunilor de mediatizare bazate pe principiul *Problem Oriented Policy* în vederea sensibilizării societății civile privind predarea benevolă a armelor din posesie ilegală | Cel puțin 2 campanii de sensibilizare organizate | 0 | 1 | 2 | MAI  MA  MF (SV)  ASP |
| Numărul armelor predate benevol | 0 | 100 | 129 | MAI |
| **Obiectivul specific nr. 4** Asigurarea condițiilor optime de depozitare și păstrare a armelor și munițiilor până în 2030 | 11 locații modernizate (10 camere de păstrare a probelor și 1 depozit SALW) | 0 | 4 | 11 | MAI  MA |
| Exerciții de distrugere a armelor desfășurate în anii 2027 și 2029 | 1 | 1 | 2 | MAI  MA |
| Număr de arme distruse la fiecare exercițiu de distrugere | 2100 | 2150 | 2200 | MAI  MA |
| **Obiectivul specific nr. 5** Consolidarea cooperării între autoritățile naționale și cele internaționale, în vederea combaterii traficului, fabricării și deținerii ilicite de armament, muniții și substanțe explozive | Număr de solicitări recepționate raportat la numărul răspunsurilor transmise | 6000/2000 | 6000/3000 | 6000/4000 | MAI  MAE |
| Participarea la cel puțin 10 operațiuni comune cu agențiile internaționale de aplicare a legii/statele membre UE pentru combaterea traficului, fabricării și deținerii ilicite de armament, muniții și substanțe explozive | 0 | 5 | 10 | MAI  MJ  MAE  MF (SV) |

**V. IMPACTUL**

Elaborarea și implementarea Programului național SALW urmărește, în primul rând, să producă un impact puternic asupra populației, prin crearea cadrului normativ legal ce ar asigura securitatea cetățenilor, oriunde nu s-ar afla ei în țară, de la eventuale amenințări și pericole ce țin de circulația armelor, munițiilor și explozibilului.

Astfel, efectele implementării Programului se vor resimți pe plan social, economic, de gen, de securitate și chiar instituțional.

**Impactul social**

Se va manifesta prin reducerea violenței în comunități, urmare a activităților de combatere a deținerii și utilizării ilicite a armelor, munițiilor și substanțelor explozive, fapt ce va contribui la reducerea ratei incidentelor violente (inclusiv infracțiuni, conflicte interpersonale, violență în familie etc.).

Creșterea siguranței oamenilor – populația va resimți o mai mare siguranță în spațiul public și privat, ceea ce va contribui la coeziunea socială și creșterea încrederii în autorități.

Prin programe educaționale și măsurile preventive prevăzute în Program, se va contribui la prevenirea violenței în rândul tinerilor, astfel, fiind diminuate riscurile asociate atragerii acestora în activități criminale sau extremiste.

**Impactul economic**

Implementarea Programului național SALW va contribui la reducerea costurilor asociate criminalității și violenței comise cu armele. Astfel, statul va cheltui mai puține resurse pentru intervenții medicale, activitate specială de investigații, acțiuni de urmărire penală, procese de judecată și întreținerea condamnaților în penitenciare, etc.

Odată ce Republica Moldova va fi percepută drept un stat de drept stabil și sigur pentru populație, va crește și atractivitatea pentru investițiile străine și pentru dezvoltarea turismului.

Reducerea pericolului circuitului ilicit al armelor de foc, munițiilor și substanțelor explozive, va contribui direct și la dezvoltarea economică locală a zonelor urbane și rurale, acestea urmând a beneficia de diverse investiții în dezvoltarea economiei, agriculturii, turismului rural, etc.

**Impactul de gen**

Armele sunt deseori utilizate în contexte de violență domestică sau în cazuri de agresiune sexuală. Limitarea accesului la arme prin controlul strict al circulației acestora, contribuie direct la protecția femeilor și fetelor, indiferent de zonele de trai, urban sau rural, corespunzător, se va reduce violența bazată pe gen.

În plus, normele și rolurile de gen, în special cele legate de anumite concepții despre masculinitate, pot alimenta cererea și utilizarea abuzivă a armelor de calibru mic. Luarea în considerare a acestui aspect și integrarea perspectivei de gen în măsurile de control al armelor de calibru mic pot îmbunătăți semnificativ prevenirea violenței armate.

Mai mult, Programul poate promova participarea echitabilă a femeilor în deciziile legate de controlul armelor (în special prin obiectivul privind politici sensibile la gen). Corespunzător, Programul susține includerea femeilor în procesele de elaborare a politicilor în domeniul circulației armelor, munițiilor și explozivilor.

Analiza datelor dezagregate pe sexe și vârstă, vor permite dezvoltarea unor intervenții mai bine structurate și adaptate nevoilor bărbaților și femeilor în ceea ce privește siguranța și securitatea, asigurându-se, astfel, accesul egal la servicii și informații.

**Impactul asupra securității și ordinii publice**

Odată cu îmbunătățirea capacităților statului de a controla circulația armelor, prin armonizarea legislației și aplicarea eficientă a acesteia, vor fi lăsate mai puține „portițe legale” pentru trafic și folosire abuzivă a armelor.

Eforturile statului menite să contribuie la scăderea violenței și la creșterea securității populației, vor asigura un grad constant și înalt de încredere în forțele de ordine și alte instituții de aplicare a legii din partea oamenilor.

Cu toate că Republica Moldova nu prezintă riscuri de comitere a acțiunilor teroriste, prin monitorizarea și controlul permanent al circuitului armelor se va contribui la reducerea riscurilor de terorism și criminalitate organizată, prin limitarea capacității rețelelor ilegale de a opera eficient.

**Impactul instituțional**

Prin implementarea cu succes a Programului național SALW se urmărește consolidarea cooperării interinstituționale în domeniul controlului armelor, prin o mai bună coordonare între ministere, poliție, armată, autorități vamale etc.

Dezvoltarea unor sisteme eficiente de colectare și analiză a datelor, contribuie nemijlocit la eficientizarea instituțiilor în prevenirea și combaterea infracționalității legate de arme. Acest fapt va duce la creșterea capacității administrative și analitice.

În vederea respectării angajamentelor internaționale, prin aderarea Republicii Moldova la tratate și reglementări al Uniunii Europene, se întărește credibilitatea și angajamentul statului în promovarea păcii și securității în zona europeană și la nivel internațional.

**Impact psihologic și cultural**

Campaniile de educare, prevenire și sensibilizare îndreptate în vederea reducerii gradului de acceptare socială a armelor în viața persoanelor civile, ca simbol al puterii sau protecției, vor contribui la schimbarea percepției privind armele.

De asemenea, mesajele din cadrul campaniilor menționate, vor promova a unei cultura păcii și non-violenței, în special în rândul tinerilor și în comunitățile vulnerabile, întru asigurarea unei educații bazate pe respect, acceptare și non-violență, cu un impact pe termen lung în modelarea comportamentului non-violent.

**VI. COSTURI**

Costul estimativ pentru realizarea Programului național SALW „se va efectua din contul şi limitele alocațiilor aprobate în bugetele autorităților implicate și prin intermediul asistenței financiare și tehnice acordate de organizațiile internaționale și partenerii de dezvoltare ai Ministerului Afacerilor Interne, Ministerului Apărării, Serviciului Vamal din cadrul Ministerului Finanțelor, Serviciului de Informații și Securitate, precum și din alte surse care nu sunt interzise de lege.

La acest capitol, se menționează că, bugetarea activităților prevăzute în Programul SALW și în Planul pentru implementarea acestuia este esențială, întrucât, în lipsa unei bugetări corespunzătoare a activităților planificate, autoritățile naționale de aplicare a legii vor avea o capacitate redusă de monitorizare și reacție în caz de incidente legate de armele mici și armamentul ușor, precum și, nu va fi posibil de atins toate obiectivele stabilite în documentul de politici publice.

Pe cale de consecință, ineficiența Programului național SALW poate contribui la scăderea sentimentului de siguranță a populației în capacitățile funcționale ale autorităților statului de a asigura securitatea cetățenilor, astfel, afectându-le imaginea per ansamblu.

Astfel, urmare a estimării costurilor pentru implementarea Programului național SALW, se estimează că cheltuielile necesare executării acțiunilor planificate sunt de circa 27.371.000 lei, dintre care 6.091.000 lei sunt cheltuieli din bugetul de stat, 17.680.000 lei sunt acoperiți din suportul partenerilor externi, iar 3.600.000 lei reprezintă costuri neacoperite.

Totodată, instituțiile implicate în activitățile planificate vor continua discuțiile cu partenerii de dezvoltare ai Republicii Moldova, care sunt implicați plenar în acordarea suportului necesar consolidării eforturilor statului în controlul cu SALW, în special UNDP, UNODA, OSCE, CEPOL, SEESAC, FRONTEX, AMAT, Golden West și alți parteneri, în vederea identificării și oferirii surselor de asistență financiară externă, care să acopere desfășurarea acțiunilor planificate care nu au prevăzut suport bugetar.

Astfel, cheltuielile estimative privind implementarea acțiunilor planificate conform Planului național SALW, sunt reflectate în tabelul de mai jos.

**Distribuirea costurilor estimate pentru implementarea programului pe obiective**

**și ani de implementare**

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiective**  **specifice** | **Codul subprogramului bugetar** | **Costuri pe ani (mii lei)** | | | | | **Costuri totale**  **(mii lei)** |
| **2026** | **2027** | **2028** | **2029** | **2030** |
| **Obiectivul specific nr. 1.** Consolidarea cadrului normativ național în vederea îmbunătățirii evidenței și controlului circulației armelor, munițiilor și explozivilor, inclusiv și din perspectiva preocupărilor ce țin de gen și vârstă, în politicile de control al armelor |  | **612,74** | **117,29** | **10,0** | **-** | **10,0** | **750,03** |
| Costuri acoperite din bugetul de stat |  | 612,74 | 117,29 | 10,0 | - | 10,0 | 750,03 |
| Costuri acoperite din asistență externă |  | - | - | - | - | - | **-** |
| Costuri neacoperite |  | - | - | - | - | - | **-** |
| **Obiectivul specific nr. 2.** Consolidarea capacităților instituțiilor statului în domeniul controlului și urmăririi armelor, munițiilor și substanțelor explozive |  | **10944,0** | **1422,0** | **144,0** | **94,0** | **294,0** | **12898,0** |
| Costuri acoperite din bugetul de stat |  | 444,0 | 222,0 | 144.0 | 94,0 | 294,0 | 1198,0 |
| Costuri acoperite din asistență externă |  | 10000,0 | - | - | - | - | 10000,0 |
| Costuri neacoperite |  | 500,0 | 1200,0 | - | - | - | 1700,0 |
| **Obiectivul specific nr. 3** Sporirea acțiunilor de mediatizare bazate pe principiul *Problem Oriented Policy* în vederea sensibilizării societății civile privind predarea benevolă a armelor din posesie ilegală |  | **10,0** | **650,0** | **10,0** | **650,0** | **10,0** | **1330,0** |
| Costuri acoperite din bugetul de stat |  | 30,0 | 30,0 | 30,0 | 30,0 | 30,0 | 50,0 |
| Costuri acoperite din asistență externă |  | - | 640,0 | - | 640,0 | - | 1280,0 |
| Costuri neacoperite |  | - | - | - | - | - | **-** |
| **Obiectivul specific nr. 4** Asigurarea condițiilor optime de depozitare și păstrare a armelor și munițiilor până în 2030 |  | **650,0** | **8460,0** | **620,0** | **1120,0** | **630,0** | **11480,0** |
| Costuri acoperite din bugetul de stat |  | 650,0 | 660,0 | 620,0 | 620,0 | 630,0 | 3180,0 |
| Costuri acoperite din asistență externă |  | - | 5900,0 | - | 500,0 | - | 6400,0 |
| Costuri neacoperite |  | - | 1900,0 | - | - | - | 1900,0 |
| **Obiectivul specific nr. 5** Consolidarea cooperării între autoritățile naționale și cele internaționale, în vederea combaterii traficului, fabricării și deținerii ilicite de armament, muniții și substanțe explozive |  | **327,0** | **292,0** | **107,0** | **92,0** | **95,0** | **913,0** |
| Costuri acoperite din bugetul de stat |  | 327,0 | 292,0 | 107,0 | 92,0 | 95,0 | 913,0 |
| Costuri acoperite din asistență externă |  | - | - | - | - | - | **-** |
| Costuri neacoperite |  | - | - | - | - | - | **-** |

**VII. RISCURI DE IMPLEMENTARE**

Fiind un document național de politici publice, implementarea Programului național în domeniul SALW poate întâmpina diverse riscuri, care pot influența mai mult sau mai puțin punerea în practică a acțiunilor planificate. Astfel, riscurile identificate, precum și măsurile de atenuare a acestora sunt expuse în tabelul de mai jos:

|  |  |
| --- | --- |
| **RISCURI** | **MĂSURI DE ATENUARE** |
| Lipsa unui cadru legal armonizat în domeniul circulației SALW.  Legislația națională privind circulația SALW nu este pe deplin aliniată cu standardele internaționale (ex. ONU, OSCE, UE). | Revizuirea și actualizarea cadrului legal, cu implicarea experților internaționali, pentru asigurarea compatibilității legislației naționale din domeniu cu prevederile Directivelor și Regulamentelor europene. |
| Finanțare insuficientă sau incertă.  Implementarea Programului național pe domeniul SALW va necesita un buget. Bugetul alocat este insuficient sau depinde de finanțări externe care pot întârzia sau lipsi | Integrarea costurilor-cheie în bugetele instituțiilor relevante și diversificarea surselor de finanțare (inclusiv atragerea de fonduri externe prin parteneriate). |
| Rezistență din partea unor actori instituționali sau privați.  Unele instituții sau agenți economici pot fi reticenți în aplicarea unor măsuri restrictive privind controlul SALW. | Campanii de informare și comunicare, însoțite de consultări transparente pentru explicarea beneficiilor Programului și obținerea sprijinului. |
| Capacități instituționale și resurse umane limitate.  Instituțiile implicate nu dispun de personal suficient sau specializat pentru implementarea măsurilor prevăzute. | Organizarea de programe de instruire și consolidare a capacităților pentru angajații-cheie din instituțiile implicate. |

**VIII. AUTORITĂȚI/INSTITUȚII RESPONSABILE**

Reușita activităților planificate pentru implementarea Programului național SALW depinde de implicarea și abordarea multidisciplinară a instituțiilor care au competențe în domeniul controlului SALW.

Fiind un Program național în domeniul SALW, Comisia națională pentru monitorizarea circulației armelor de calibru mic şi a armamentului uşor (Comisia SALW), având atribuția de a asigura coordonarea politicii naţionale în domeniul controlului asupra circulaţiei armelor de calibru mic şi a armamentului uşor, are un rol primordial în procesul de coordonarea a acțiunilor preconizate în acest document de politici publice.

Totodată, un rol important în acest proces îi revine și Comisiei naționale de control al comerțului cu mărfuri strategice, în vederea asigurării controlului asupra importului, exportului, tranzitului, transportului, transbordării cu mărfuri strategice în Republica Moldova.

Corespunzător, autoritățile responsabile de implementarea acestui program sunt:

Ministerul Afacerilor Interne;

Ministerul Justiției;

Ministerul Apărării;

Ministerul Afacerilor Externe;

Ministerul Finanțelor;

Ministerul Dezvoltării Economice și Digitalizării;

Ministerul Infrastructurii și Dezvoltării Regionale;

Ministerul Educației și Cercetării;

Serviciul de Informații și Securitate;

Serviciul Vamal;

[Serviciul Prevenirea si Combaterea Spălării Banilor;](https://www.spcsb.gov.md/)

Agenția Servicii Publice;

Inspectoratul Național de Supraveghere Tehnică.

În procesul de implementare a Programului, autoritățile responsabile vor coopera cu alte autorități ale administrației publice centrale şi locale, cu organizațiile neguvernamentale, precum și cu partenerii de dezvoltare.

**IX. PROCEDURI DE MONITORIZARE, EVALUARE ȘI RAPORTARE**

Implementarea Programului se va realiza în conformitate cu Planul de acțiuni privind implementarea Programului național SALW, în două etape:

etapa I: anii 2026-2027;

etapa a II-a: anii 2028-2030.

Procesul de monitorizare și raportare se va realiza de către Ministerul Afacerilor Interne pe parcursul perioadei de implementare a Programului, în vederea stabilirii gradului de realizare a acțiunilor, gradului de conformitate a acțiunilor întreprinse cu cele planificate, identificarea cauzelor nerealizării în termen a acțiunilor planificate și a modificărilor necesare pentru îmbunătățirea procesului de implementare.

Astfel, ministerele și autoritățile administrative centrale și instituțiile publice, în limitele competențelor atribuite, vor asigura realizarea prezentului Program, raportând anual, până la data de 10 februarie, Ministerului Afacerilor Interne referitor la acțiunile realizate.

Rezultatele implementării vor fi incluse în raportul de progres privind implementarea Programului, care se va elabora anual de Ministerul Afacerilor Interne se va raporta până la data de 25 februarie prin intermediul sistemului informatic de monitorizare, în baza informațiilor prezentate de către autoritățile/instituțiile responsabile de implementare.

În cazul acțiunilor cu mai mulți responsabili de implementare, rolul de coordonator/executor primar al implementării îi revine primei autorități/instituții indicate. Executorul primar va generaliza informațiile executorilor secundari și le va prezenta în termenele stabilite în adresa Direcției politici în domeniul ordinii și securității publice, combaterii criminalității a Ministerului Afacerilor Interne. Rapoartele de progres trebuie să ofere inclusiv date cantitative cu privire la progresul realizării obiectivelor specifice și a indicatorilor de rezultat, precum și a indicatorilor de impact.

Procesul de evaluare va fi realizat în două etape, în anul 2028 și anul 2031.

Astfel, Ministerul Afacerilor Interne va prezenta Cancelariei de Stat rapoartele de evaluare intermediară (până la data de 15 aprilie 2028) și evaluare finală (până la data de 15 aprilie 2031), în conformitate cu cadrul metodologic aprobat de Cancelaria de Stat: Ghidul metodologic pentru evaluarea intermediară și ex-post a politicilor publice și va respecta criteriile de relevanță, efectivitate, eficiență, durabilitate, impact și coerență.

**PLANUL**

**de acțiuni pentru implementarea Programului național privind controlul**

**armelor de calibru mic şi armamentului ușor pentru anii 2026-2030**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr. crt.** | **Acțiuni** | **Indicatori de monitorizare** | **Costuri de implementare**  **(mii lei)**  **Sursă de finanțare** | | | **Termen de realizare** | **Instituție responsabilă** | **Instituție coresponsabilă** | **Parteneri** |
| **Bugetul  de stat** | **Sursă externă** | **Sursă neacoperită** |
| **1** | **2** | **3** | **4** | **5** | **6** | **7** | **8** | **9** | **10** |
| **Obiectivul specific nr. 1.** **Consolidarea cadrului normativ național în vederea îmbunătățirii evidenței și controlului circulației armelor, munițiilor și explozivilor de uz civil, inclusiv și din perspectiva preocupărilor ce țin de gen și vârstă, în politicile de control al armelor** | | | | | | | | | |
| **1** | Adoptarea proiectului de lege pentru modificarea Legii nr. 130/2012 privind regimul armelor de foc și al munițiilor cu destinație civilă (*dispoziții referitoare la Pașaportul european pentru arme de foc, etc.*) | Lege adoptată | 117.29 |  |  | Februarie 2026 | MAI  (DPDOSPCC, IGP) | MJ  MA  MF  MAE  MDED  ASP  SIS |  |
| **2** | Aprobarea proiectului hotărârii Guvernului pentru modificarea Anexei nr. 45 la Hotărârea Guvernului nr. 293/2014 privind aprobarea Regulamentului cu privire la regimul armelor și al munițiilor cu destinație civilă | Hotărâre de Guvern aprobată | 189.08 |  |  | Decembrie 2026 | MAI  (DPDOSPCC, IGP) | MA  MJ  MF  ASP  SIS |  |
| **3** | Aprobarea proiectului hotărârii Guvernului pentru alinierea la Directiva de punere în aplicare (UE) 2019/69 a Comisiei din 16 ianuarie 2019 de stabilire a specificațiilor tehnice pentru armele de alarmă și de semnalizare în temeiul Directivei 91/477/CEE a Consiliului privind controlul achiziționării și deținerii de arme | Hotărâre de Guvern aprobată | 189.08 |  |  | Decembrie 2026 | MAI  (DPDOSPCC, IGP) | MA  MDED  MF  ASP  MEC |  |
| **4** | Aprobarea proiectului hotărârii Guvernului pentru modificarea Hotărârii Guvernului nr. 1324/2016 pentru aprobarea Reglementării tehnice privind cerințele esențiale de securitate ale explozibililor de uz civil, punerea la dispoziție pe piață și controlul explozibililor de uz civil | Hotărâre de Guvern aprobată | 117.29 |  |  | Martie 2026 | MAI  (DPDOSPCC, IGP) | MIDR  MDED  ASP |  |
| **5** | Aprobarea proiectului de lege pentru modificarea Legii nr. 67/2024 privind regimul explozivilor de uz civil | Lege adoptată | 117.29 |  |  | Iunie 2027 | MAI  (DPDOSPCC, IGP) | ASP |  |
| **6** | Analiza cadrului legal existent (Cod penal, Cod contravențional) în vederea stabilirii și corelării sancțiunilor cu noile modificări la legislația din domeniul controlului circulației armelor și explozivilor de uz civil | Analiză efectuată  Raport elaborat | 10.0 |  |  | Decembrie 2028 | MJ | MAI  MIDR |  |
| **7** | Analiza cadrului normativ în domeniul gestionării SALW și muniției convenționale (CA) în conformitate cu standardele și orientările internaționale, în vederea actualizării reglementărilor militare referitoare la gestionarea SALW în conformitate cu standardele și orientările internaționale | Analiză efectuată  Raport elaborat | 10.0 |  |  | Decembrie 2030 | MA | Marele Stat Major  (MSt.M) | AMAT  OSCE  Halo Trust  GoldenWest |
| **Obiectivul specific nr. 2. Consolidarea capacităților instituțiilor statului în domeniul controlului și urmăririi armelor, munițiilor și substanțelor explozive** | | | | | | | | | |
| **8** | Crearea unei extensii a conexiunii „Registrului de stat al armelor” la alte baze de date relevante | Asigurarea interconexiunii „Registrului de stat al armelor” cu „Registrul de stat al unităților administrativ-teritoriale și al adreselor”  Asigurarea interconexiunii „Registrului de stat al armelor” cu Sistemul Informațional „ASYCUDA World”  Asigurarea interconexiunii „Registrului de stat al armelor” cu Programul Integrat de Gestionare a Dosarelor (PIGD) | 300.00 |  |  | Februarie 2026 | MAI  (IGP, STI) | MF  (SV)  MJ  AGE  STISC |  |
| **9** | Elaborarea fazei a II-a a Registrului de stat al armelor | Expert identificat  Caiet de sarcini elaborat |  |  | 500.00 | Decembrie 2026 | MAI  (IGP) | AGE  STISC |  |
| **10** | Formarea continuă a angajaților autorităților naționale de aplicare a legii pentru a reacționa eficient la amenințările privind armele de foc, precum și pentru identificarea componentelor camuflate | Minim 5 cursuri organizate  Minim 30 angajați instruiți | 250,00 |  |  | Anual | MAI  (IGP  IGPF) | MF  (SV)  MA  SIS |  |
| **11** | Revizuirea și actualizarea portofoliului de posturi relevante pentru controlul SALW și al munițiilor în cadrul instituțiilor competente, pentru a asigura acoperirea completă a responsabilităților și funcțiilor-cheie în domeniu. | Raport de evaluare a posturilor, efectuat | 50.0 |  |  | Decembrie 2027 | MA | MSt.M | AMAT  OSCE  Halo Trust  GoldenWest  Austria  România  Germania  SUA |
| **12** | Revizuirea sistemului de educație și de calificare profesională pentru ofițeri, subofițeri, soldați și personal civil în vederea ocupării posturilor în domeniul gestionării SALW și CA, în conformitate cu standardele și bunele practici internaționale. | Program de conducere și de formare în domeniul gestionării SALW și CA planificat și conceput | 100.0 |  |  | Decembrie 2030 | MA | MSt.M | AMAT  OSCE  Halo Trust  GoldenWest  Austria  Germania  SUA |
| **13** | Evidența cazurilor investigate cu sprijinul Punctului focal național privind SALW | Număr de cazuri investigate | 200,00 |  |  | Anual | MAI  (IGP  IGPF) | MF  (SV) |  |
| **14** | Achiziționarea de vehicule specializate pentru transportul securizat al armelor de foc, munițiilor și componentelor esențiale, în conformitate cu standardele UE | Caiet de sarcini elaborat    Procedură de achiziție desfășurată  Minim 1 unitate de transport achiziționată |  |  | 1,200.00 | Noiembrie 2027 | MAI  (IGP) |  |  |
| **15** | Dotarea autorităților naționale de aplicare a legii pentru a răspunde eficient la amenințările privind armele de foc | 85% din necesități acoperite |  | 10,000.00 |  | Septembrie 2027 | MAI  (IGP, IGPF) | MF (SV) | SEESAC, OSCE |
| **16** | Evaluarea utilizării echipamentelor existente pentru detectarea armelor de foc și explozivilor în posturile vamale de la frontiera între Republica Moldova și Ucraina. | Cel puțin 4 posturi vamale evaluate  4 rapoarte de evaluare a gradului de utilizare a echipamentelor de detectare a armelor și explozivilor | 28.0 |  |  | Septembrie 2027 | MF  (SV) | MAI  (IGPF)  SIS |  |
| **17** | Definirea și implementarea etapizată a unui set de măsuri pentru eficientizarea utilizării echipamentelor de control vamal în posturile de frontieră prioritare, conform recomandărilor evaluării. | Set de măsuri elaborate  Minim 4 posturi vamale care implementează setul de măsuri | 50.0 |  |  | Decembrie 2028 | MF  (SV) | MAI  (IGPF)  SIS |  |
| **18** | Revizuirea structurilor organizaționale și a unităților dedicate gestionării SALW și CA în lumina operaționalizării strategiei militare 2025-2030 | Analiză efectuată  Cadrul de organizare și dezvoltare organizațională al MA și al AN corespunzător cerințelor pentru gestionarea durabilă a SALW și CA de-a lungul întregii vieți | 100.0 |  |  | Decembrie 2030 | MA | MSt.M | AMAT  OSCE  Halo Trust  GoldenWest |
| **19** | Stabilirea unei structuri de guvernanță și coordonare pentru a sprijini punerea în aplicare a planului SALW | Structură de guvernanță și coordonare care să sprijine punerea în aplicare a Planului, creată | 100.0 |  |  | Decembrie 2027 | MA | MSt.M | AMAT  OSCE  Halo Trust  GoldenWest |
| **20** | Monitorizarea și culegerea informațiilor din mediul online și a platformelor de tip darknet în vederea identificării activităților asociate traficului ilicit de arme de foc, muniții și exploziv. | Număr de sesizări transmise instituțiilor competente  Număr de rapoarte analitice elaborate | 60.0 |  |  | Anual | SIS | MAI  (IGP, IGPF)  PG |  |
| **21** | Analiza fluxurilor financiare potențial asociate rețelelor implicate în comerțul ilegal de arme și sesizarea instituțiilor competente. | Număr de analize financiare efectuate  Număr de sesizări transmise către autoritățile competente | 100.0 |  |  | Anual | SPCSB | MAI  (IGP)  PG  SIS |  |
| **22** | Evaluarea vulnerabilităților de securitate din regiunea transnistreană în ceea ce privește depozitarea, circulația și potențialul trafic ilicit de arme, muniții și explozivi. | Număr de rapoarte analitice elaborate | 60.0 |  |  | Anual | SIS | MAI  (IGP, IGPF)  MF  (SV) |  |
| **Obiectivul specific nr. 3. Sporirea acțiunilor de mediatizare bazate pe principiul *Problem Oriented Policy*, pentru sensibilizarea societății civile privind predarea benevolă a armelor din posesie ilegală** | | | | | | | | | |
| **23** | Desfășurarea campaniilor de sensibilizare pentru predarea voluntară a armelor de foc, componentelor esențiale, munițiilor și explozivelor, inclusiv și în punctele vamale și aeroport | Minim 2 campanii desfășurate  Numărul armelor predate benevol |  | 1.280,00 |  | Decembrie 2030 | MAI  (IGP) | MA  MF  (SV) | PNUD, SEESAC |
| **24** | Promovarea predării voluntare a armelor deținute ilegal prin participarea periodică la emisiuni TV și radio, în scopul creșterii nivelului de conștientizare și responsabilizare civică | Număr total de apariții la TV/Radio pe tematica respectivă | 50.0 |  |  | Anual | MAI  (IGP  IGPF) |  |  |
| **25** | Monitorizarea activităților de dezactivare a armelor de foc efectuate de armurierii licențiați, conform cadrului legal existent | Numărul de arme dezactivate | 50.0 |  |  | Anual | MAI  (IGP) | Armurierii licențiați să efectueze operaţiuni de reparare a armelor |  |
| **26** | Organizarea de sesiuni tematice de informare în instituțiile de învățământ, în scopul creșterii nivelului de conștientizare cu privire la riscurile deținerii și utilizării ilegale a armelor de foc și promovarea unei conduite responsabile și legale privind regimul armelor de foc. | Număr de sesiuni de informare desfășurate în instituții de învățământ  Număr total de participanți la sesiuni | 50.0 |  |  | Anual | MAI  (IGP) | MEC |  |
| **Obiectivul specific nr. 4. Asigurarea condițiilor optime de depozitare și păstrare a armelor și munițiilor până în 2030** | | | | | | | | | |
| **27** | Repararea clădirii existente pentru utilizarea în calitate de depozit de SALW în partea de sud a țării | Locație identificată  Caiet de sarcini realizat    Depozit funcțional |  | 3.000,00 |  | Decembrie 2027 | MAI  (IGP) |  | SEESAC |
| **28** | Modernizarea laboratorului de tir experimental în conformitate cu standardele UE | Proiect tehnic elaborat  Laborator renovat și dotat |  |  | 1.900,00 | Decembrie 2027 | MAI  (IGP) |  |  |
| **29** | Desfășurarea exercițiilor de distrugere a armelor și munițiilor predate benevol, ridicate de poliție sau care sunt în surplus | Număr de exerciții de distrugere a armelor  Numărul armelor și munițiilor distruse |  | 500,00 |  | 2027 și 2029 | MAI  (IGP) |  | UNDP  SEESAC |
| **30** | Efectuarea misiunilor de deminare și distrugere a munițiilor nesigure și învechite de către geniștii Armatei Naționale | Numărul de misiuni de deminare  Numărul de obiecte explozive distruse | 3000,0 |  |  | Anual | MA |  |  |
| **31** | Crearea camerelor de păstrare a probelor în minimum 10 inspectorate de poliție | Caiet de sarcini elaborat  Camere de păstrare a probelor funcționale |  | 2.400,00 |  | Noiembrie 2027 | MAI  (IGP) |  | SEESAC |
| **32** | Realizarea de evaluări interne privind respectarea cerințelor generale de securitate și păstrare a armamentului și munițiilor în cadrul unităților militare, precum și la depozitele de SALW și CA, în scopul menținerii unui standard operațional ridicat. | Număr total de evaluări realizate anual  Număr de recomandări formulate în urma evaluărilor | 50.0 |  |  | Decembrie 2027 | MA | MSt.M | OSCE  Halo Trust  GoldenWest |
| **33** | Elaborarea Planurilor de contingență pentru situații de urgență care pot avea loc la depozitele de SALW din gestiunea Armatei Naționale | Plan de contingență elaborat și aprobat | 50.0 |  |  | Decembrie 2030 | MA | MSt.M | OSCE  Halo Trust  GoldenWest |
| **34** | Verificarea periodică a respectării condițiilor de depozitare a armelor și munițiilor de către armurierii licențiați, deținătorii de tiruri de tragere și prestatorii de servicii de pază, privind condițiile de siguranță și riscurile asociate sustragerii sau accesului neautorizat la arme și muniții | Numărul de verificări efectuate    Numărul cazurilor în care au fost dispuse măsuri de remediere sau recomandări | 50.0 |  |  | Anual | MAI  (IGP) | ASP |  |
| **35** | Consolidarea mecanismului de control a depozitelor de materiale explozive de uz civil, prin evaluări periodice a condițiilor de siguranță, control a accesului, integritate fizică și managementul evidenței, în scopul prevenirii riscurilor de securitate și incidente. | Număr de controale efectuate  Număr de prescripții înaintate | 40.0 |  |  | 2027-2030 | MIDR  (INST) | MDED |  |
| **Obiectivul specific nr. 5. Consolidarea cooperării între autoritățile naționale și cele internaționale, în vederea combaterii traficului, fabricării și deținerii ilicite de armament, muniții și substanțe explozive** | | | | | | | | | |
| **36** | Participarea proactivă la acțiunile operaționale din cadrul Planurilor de Acțiune Operaționale EMPACT 2026-2029 privind armele de foc | Participarea la cel puțin 10 acțiuni operaționale EMPACT | 60.0 |  |  | Decembrie 2029 | MAI  (IGP  IGPF) | MF  (SV)  SIS  PG | Europol  EMPACT Suport Team |
| **37** | Eficientizarea acțiunilor de depistare și stopare a tentativelor de trecere peste frontiera de stat a Republicii Moldova a armelor, munițiilor, substanțelor explozive, toxice, radioactive și a altor obiecte care pot fi folosite pentru săvârșirea infracțiunilor cu caracter terorist | Număr de activități comune desfășurate  Număr de cazuri contracarate sau depistate  Număr de arme, muniții explozivi depistați | 300.0 |  |  | Anual | MAI  (IGP  IGPF) | MF  (SV)  SIS |  |
| **38** | Organizarea anuală a unor reuniuni comune de coordonare cu agențiile de aplicare a legii din Ucraina în domeniul criminalității organizate (*în special cu privire la aspecte legate de traficul ilicit de arme, traficul ilicit de droguri etc.*) | Minim 2 reuniuni comune organizate pe an  Minim 6 participanți | 400,00 |  |  | Decembrie 2027 | MAI  (IGP) | MF  (SV) |  |
| **39** | Organizarea reuniunilor anuale a Comisiei naționale SALW, precum și la solicitare | Numărul reuniunilor organizate | 50,00 |  |  | Anual | MAI | Membrii Comisiei SALW:  MAE  MA  MJ  MF  (SV)  MDED  SIS |  |
| **40** | Asigurarea extinderii accesului la baza de date I-ARMS a INTERPOL | Acces nou asigurat în minimum 5 puncte | 20,00 |  |  | Decembrie 2026 | MAI  (IGP) | AGE |  |
| **41** | Organizarea a cel puțin 3 reuniuni tematice ale Centrului de sprijin pentru securitatea internă și gestionarea frontierelor în Republica Moldova (HUB de Securitate al UE), dedicate controlului armelor, munițiilor și substanțelor explozive, în scopul consolidării cooperării strategice și operaționale cu partenerii europeni. | 3 reuniuni tematice organizate | 45.0 |  |  | 2026–2030 | MAI  (IGP) | MA  MF (SV)  PG  SIS  SPCSB  ASP |  |
| **42** | Includerea prevederilor privind cooperarea în domeniul prevenirii și combaterii traficului ilicit de arme, muniții și explozivi în acordurile bilaterale și tratatele internaționale negociate și semnate de Republica Moldova | Număr de acorduri și tratate internaționale încheiate anual care conțin prevederi relevante  Număr de inițiative de negociere lansate anual cu parteneri strategici | 50.0 |  |  | 2026-2030 | MAI  (DCI) | MA  MF (SV)  SIS  SPCSB |  |

1. https://www.legis.md/cautare/getResults?doc\_id=145723&lang=ro [↑](#footnote-ref-1)
2. https://www.legis.md/cautare/getResults?doc\_id=142512&lang=ro [↑](#footnote-ref-2)
3. https://www.legis.md/cautare/getResults?doc\_id=26218&lang=ro [↑](#footnote-ref-3)
4. https://www.legis.md/cautare/getResults?doc\_id=82614&lang=ro [↑](#footnote-ref-4)
5. https://www.legis.md/cautare/getResults?doc\_id=144745&lang=ro [↑](#footnote-ref-5)
6. https://www.legis.md//cautare/getResults?doc\_id=142900&lang=ro [↑](#footnote-ref-6)
7. https://www.legis.md/cautare/getResults?doc\_id=138036&lang=ro [↑](#footnote-ref-7)
8. https://www.legis.md/cautare/getResults?doc\_id=138039&lang=ro [↑](#footnote-ref-8)
9. https://www.legis.md/cautare/getResults?doc\_id=123222&lang=ro [↑](#footnote-ref-9)
10. https://www.legis.md/cautare/getResults?doc\_id=138045&lang=ro [↑](#footnote-ref-10)
11. https://www.legis.md/cautare/getResults?doc\_id=129362&lang=ro [↑](#footnote-ref-11)
12. https://www.legis.md/cautare/getResults?doc\_id=147737&lang=ro [↑](#footnote-ref-12)
13. https://www.legis.md/cautare/getResults?doc\_id=135555&lang=ro [↑](#footnote-ref-13)
14. https://www.legis.md/cautare/getResults?doc\_id=134582&lang=ro [↑](#footnote-ref-14)
15. https://www.legis.md/cautare/getResults?doc\_id=133800&lang=ro [↑](#footnote-ref-15)
16. https://www.legis.md/cautare/getResults?doc\_id=83489&lang=ro [↑](#footnote-ref-16)
17. https://enlargement.ec.europa.eu/document/download/858717b3-f8ef-4514-89fe-54a6aa15ef69\_en?filename=Moldova%20Report%202024.pdf [↑](#footnote-ref-17)
18. https://igp.gov.md/sites/default/files/raport\_activitatea\_politiei\_pe\_anul\_2024.semnat\_1.pdf [↑](#footnote-ref-18)
19. https://ipp.md/2024-10/barometrul-opiniei-publice-2024/ [↑](#footnote-ref-19)
20. [https://www.legis.md/cautare/getResults?doc\_id=130670&lang=ro#](https://www.legis.md/cautare/getResults?doc_id=130670&lang=ro); [https://www.legis.md/cautare/getResults?doc\_id=130677&lang=ro#](https://www.legis.md/cautare/getResults?doc_id=130677&lang=ro) [↑](#footnote-ref-20)